CELEX: 62021CN0229
Language: mt
Date: 2021-04-09 00:00:00
Title: Kawża C-229/21: Talba għal deċiżjoni preliminari mressqa mill-Cour d’appel de Bruxelles (il-Belġju) fid-9 ta’ April 2021 – Le Port de Bruxelles vs Infrabel SA u Région de Bruxelles-Capitale vs Infrabel SA

7.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/31
            
         
      Talba għal deċiżjoni preliminari mressqa mill-Cour d’appel de Bruxelles (il-Belġju) fid-9 ta’ April 2021 – Le Port de Bruxelles vs Infrabel SA u Région de Bruxelles-Capitale vs Infrabel SA
      (Kawża C-229/21)
      (2021/C 217/42)
      Lingwa tal-kawża: il-Franċiż
      
         Qorti tar-rinviju
      
      Cour d’appel de Bruxelles
      
         Partijiet fil-kawża prinċipali
      
      
         Rikorrent: Le Port de Bruxelles, Région de Bruxelles-Capitale
      
         Konvenut: Infrabel SA
      
         Partijiet oħra fil-proċedura: Région de Bruxelles-Capitale, Le Port de Bruxelles, Lineas SA
      
         Domanda preliminari
      
      Meta port intern – li jifforma parti min-network ċentrali – ikun diġà konness mal-infrastruttura tat-toroq u man-network ferrovjarju, l-Artikolu 15 tar-Regolament (UE) Nru 1315/2013 tal-Parlament Ewropew u tal-Kunsill tal-11 ta’ Diċembru 2013 dwar linji gwida tal-Unjoni għall-iżvilupp tan-netwerk trans-Ewropew tat-trasport u li jħassar id-Deċiżjoni Nru 661/2010/UE (1), moqri waħdu jew flimkien ma’ dispożizzjonijiet oħra tar-regolament, jimponi l-obbligu ta’ żamma u ta’ manteniment ta’ dawn iż-żewġ rotot jew l-obbligu li ma titneħħiex waħda minnhom, anki jekk minħabba sempliċi nuqqas ta’ manteniment?
      
         (1)  ĠU 2013, L 348, p. 1.